**ΦΥΛΛΟ ΕΡΓΑΣΙΑΣ**

**Το Γαλάζιο Καπέλο**:

* Συζητάμε στην ολομέλεια: Συγκεντρώνουμε τα βασικά στοιχεία του θέματος και τα παρουσιάζουμε, κάθε ομάδα με βάση το καπέλο της . Χρειάζεται να επιλέξετε έναν σύνδεσμο από κάθε ομάδα, ώστε να μεταφέρει στους/στις υπόλοιπους/ες το υλικό σας.
* Σ’ αυτή τη φάση και σύμφωνα με το Γαλάζιο Καπέλο, ήρθε η ώρα να περάσετε στην ανάπτυξη στρατηγικής για την επίλυση του ζητήματος. Κατά την παρουσίαση στην ολομέλεια οι ομάδες αξιοποιούν ό,τι χρήσιμο έχει συγκεντρωθεί και αναστοχάζονται πάνω στις δυσκολίες που έχουν αντιμετωπίσει ως τώρα. Ο σύνδεσμος κρατάει σημειώσεις για την επόμενη δραστηριότητα.
* Κατά τη διάρκεια της ολομέλειας, χαρτογραφείτε το ζήτημα σε **εννοιολογικό χάρτη**. Η εργασία θα γίνει ομαδικά, με **βιντεοπροβολέα,** για να συμμετέχουν όλες οι ομάδες. Ένας χειριστής υπολογιστή, ένα άτομο από κάθε ομάδα, με το συντονισμό του/της εκπαιδευτικού, θα αποτυπώσει στο χάρτη τα συμπεράσματά σας.
* **Επιλέξτε την παρουσίαση που επιθυμείτε**. Χρησιμοποιείστε προγράμματα είτε επεξεργαστή κειμένου είτε παρουσίασης, για να οργανώσετε το υλικό που συγκεντρώσατε. Αυτό που χρειάζεται σε κάθε περίπτωση να κάνετε είναι να ενσωματώσετε με υπερσυνδέσεις εικόνες, σύντομα videos, ιστοσελίδες και ό τι άλλο θεωρείτε ότι υποστηρίζει την εργασία σας. Φροντίστε να χρησιμοποιήσετε το υλικό που κρίνατε ως πιο αξιόπιστο και θεωρείτε ότι προσφέρει διαφορετικές οπτικές στο ζήτημα. Θυμηθείτε ότι ενδιαφέρουν ιδιαίτερα δράσεις που βελτιώνουν την κατάσταση των ατόμων με αναπηρία και προωθούν την ιδέα της διαφορετικότητας.
* **Τέλος,** δημιουργείστε μια αφίσα που να παρουσιάζει το ζήτημα: μ’ ένα σλόγκαν, συνδυασμό σλόγκαν και εικόνων, πληροφορίες για δομές υποστήριξης ατόμων με αναπηρία. Μπορείτε να εργαστείτε ψηφιακά ή με παραδοσιακές τεχνικές ζωγραφικής ή κολλάζ. Σε κάθε περίπτωση να θυμάστε: ΠΟΙΟΣ ΕΙΝΑΙ ΤΕΛΕΙΟΣ;…

**Επειδή, αυτό που μετράει είναι η ομορφιά και η ουσία που υπάρχει στη διαφορετικότητα…**

Υποθέματα που θα συζητηθούν

* Τρόπος παρουσίασης του ζητήματος στον τύπο, έντυπο και ηλεκτρονικό.
* Σχολιασμός των ειδήσεων, οπτική γωνία, στάσεις.
* Βαθμός συμμετοχής των Α.Μ.Ε.Α. στις κοινωνικές διαδικασίες.
* Βαθμός αποκλεισμού, στερεότυπα στην απόδοση του ζητήματος.

